CONTRACT DE FINANŢARE NERAMBURSABILĂ

**Fondul ONG în România, Mecanismul Financiar al Spațiului Economic European 2009 - 2014**

**FONDUL PENTRU RELAŢII BILATERALE**

**RO 2014/numărul contractului**

**Fundația pentru Dezvoltarea Societății Civile (FDSC)**, cu sediul în Bd. Nerva Traian nr. 21, Sector 3, Bucureşti, România, înregistrată la Judecătoria Sector 2 în baza Hotărârii Judecătorești nr. 111 din data de 21.12.1994 având codul de identificare fiscală RO 14476331,în calitatea sa de Operator al Fondului ONG în România, denumit în continuare *Operator*

*pe de o parte,*

și

**Denumirea organizației și acronimul, dacă e cazul,** cu sediul în adresa oficiala completă, înregistrată la \_\_\_\_\_\_\_\_\_ în baza \_\_\_\_\_\_\_\_\_, având codul de identificare fiscală codul de identificare fiscală a organizației, în calitate de promotor de proiect, denumită în continuare *Promotor*

 *de cealaltă parte*,

au convenit următoarele:

**Condiţii speciale**

**Articolul 1 – Scopul**

* 1. Scopul acestui contract este acordarea unei finanţări nerambursabile de către Operator pentru implementarea proiectului de mobilitate intitulat: „*Titlu proiect cf. aplicație*” (denumit în continuare „Proiect”), din cadrul Programului Fondul ONG în România - Fondul pentru Relaţii Bilaterale (număr de referinţă 2013/BIL-2/ *nr alocat aplicaţiei*).
	2. Promotorul acceptă finanţarea nerambursabilă în conformitate cu termenii şi condiţiile prezentului contract, care constă în aceste condiţii speciale ("Condiţii Speciale") şi anexele lor şi se obligă să implementeze Proiectul aşa cum este descris în Anexa I, fiind singurul răspunzător pentru realizarea acestuia.

**Articolul 2 - Durata contractului şi perioada de implementare a Proiectului**

* 1. Acest contract începe să producă efecte de la data semnării sale de către ultima dintre cele două părţi, această dată fiind şi data începerii implementării proiectului.
	2. Perioada de implementare a proiectului este între \_\_ / \_\_ /**2014 -** \_\_ / \_\_/**2014.**
	3. Prezentul contract se încheie cel mai târziu în momentul plăţii finale către Promotor sau, după caz​​, după recuperarea sumelor de finanţare de la Promotor.

**Articolul 3 - Finanţarea proiectului**

* 1. Operatorul se obligă să acorde o finanţare nerambursabilă de maxim \_\_\_\_ **Euro**, în conformitate cu bugetul proiectului cuprins în Anexa I.
	2. Orice alte costuri în afara celor prevăzute în buget și rezultate din implementarea proiectului, vor fi suportate de către Promotor.

###### **Articolul 4 - Efectuarea plăţilor**

* 1. Finanţarea nerambursabilă acordată de către Operator se va plăti Promotorului în următoarele tranșe:
* *un avans* de 80**%** din suma menţionată la articolul 3.1, în valoare de \_\_\_\_\_ **Euro**, după semnarea contractului de către ambele părți, în termen de 10 zile calendaristice de la primirea de către Operator a cererii de plată conform modelului din Anexa II - Cererea de plată standard.
* *restul de plată* de până la 20% din suma menţionată la articolul 3.1, în valoare de până la \_\_\_\_\_\_ **Euro**, în termen de 10 zile calendaristice de la aprobarea de către Operator a Raportului final tehnic și financiar (realizat conform modelului din Anexa III), care se va trimite însoţit de Cererea de plată a diferenţei, cerere realizată conform modelului din Anexa II.

Restul de plată se calculează ca diferență între suma aprobată ca finanţare nerambursabilă conform raportului final și avansul transferat.

* 1. Plățile se vor face în contul de mai jos şi pentru care Promotorul a transmis o copie după extrasul de cont:

**Nume titular de cont:** \_\_\_\_\_\_\_\_\_\_

**COD IBAN:** \_\_\_\_\_\_\_\_\_\_

**Bancă, sucursală:** \_\_\_\_\_\_\_\_\_\_

**Adresa Băncii/sucursalei:** \_\_\_\_\_\_\_\_\_\_

**Cod SWIFT:** \_\_\_\_\_\_\_\_\_\_

**Articolul 5 - Eligibilitatea cheltuielilor efectuate în cadrul proiectului**

* 1. Cheltuielile eligibile sunt cele angajate efectiv de către Promotor și care îndeplinesc următoarele criterii:
		1. Să fi fost angajate între prima şi ultima zi a perioadei de implementare a proiectului aşa cum este definită în contractul de finanţare nerambursabilă;
		2. Să fie corelate cu activităţile proiectului şi să fie prevăzute în bugetul general estimat al proiectului de mobilitate;
		3. Să fie proporţionale şi necesare pentru implementarea proiectului;
		4. Să fie utilizate exclusiv în scopul realizării obiectivului (obiectivelor) proiectului de mobilitate şi rezultatelor preconizate ale acestuia, într-o manieră compatibilă cu principiile managementului financiar sănătos, eficienţei şi eficacităţii;
		5. Să fie identificabile şi verificabile, în special prin înregistrarea lor în contabilitatea Promotorului şi / sau partenerului, şi să fie stabilite în conformitate cu standardele contabile aplicabile ţării în care Promotorul şi / sau partenerul este stabilit şi cu respectarea principiilor contabile general acceptate;
		6. Să respecte prevederile specifice legislaţiei în vigoare.
	2. Următoarele tipuri de cheltuieli sunt eligibile:
	+ transport internațional (dus-întors), clasa economic, inclusiv asigurări de călătorie şi taxa de bagaj, dacă este cazul;
	+ cheltuieli de subzistență: cazare, masă saudiurnă conform legislației naționale în vigoare;
	+ transport local în România sau în țara în care se efectuează deplasarea;
	+ TVA, cu condiția ca, potrivit legii, să nu poată fi recuperat de către Promotor și/sau Partener.
	1. Pentru cheltuielile care sunt efectuate în altă monedă decât Euro se va folosi cursul stabilit de Comisia Europeană (*inforeuro*) şi publicat pe website-ul oficial[[1]](#footnote-1), aferent lunii în care cheltuiala a fost angajată (de ex. data facturii).

**Articolul 6 - Obligaţiile Promotorului privind informarea şi raportarea financiară şi tehnică**

* 1. Promotorul trebuie să pună la dispoziţia Operatorului toate informaţiile şi/sau documentele pe care acesta le solicită legate de executarea contractului de finanțare şi implementarea proiectului. Operatorul poate solicita oricând informaţii suplimentare şi/sau documente justificative, stabilind un termen pentru furnizarea acestora.
	2. Promotorul trebuie să întocmească un raport final (tehnic și financiar) conform modelului atașat (Anexa III). Rapoartele întocmite trebuie să reflecte situația proiectului în ansamblu, cuprinzând şi partea finanţată din contribuţia proprie (dacă este cazul).
	3. În situația în care există parteneri, aplicantul principal întocmește și își asumă raportul final, incluzând activitățile si cheltuielile realizate de parteneri.
	4. Raportul final va fi prezentat în limba română, şi va cuprinde şi un rezumat în limba engleză. Raportul final (tehnic și financiar) va fi trimis în termen de 30 de zile calendaristice de la data finalizării perioadei de implementare a proiectului.
	5. Dacă Promotorul nu reuşeşte să pună la dispoziţia Operatorului raportul final în termenul prevăzut în Articolul 6.4, Operatorul poate decide încetarea contractului de finanțare şi poate recupera sumele deja plătite şi nejustificate.

**Articolul 7 – Proceduri pentru achiziţii**

* 1. Dacă implementarea unui proiect necesită efectuarea de achiziţii de către Promotor acestea se vor face cu respectarea legislației naționale și cea a Uniunii Europene în materie.

Achizițiile efectuate vor fi conforme practicilor economice cele mai bune, vor fi în concordanță cu principiile transparenţei și nediscriminării și vor permite o concurență loială între potențialii furnizori asigurând utilizarea optimă a resurselor din Mecanismul Financiar SEE 2009-2014 și evitarea oricărui conflict de interese.

* 1. Operatorul poate efectua verificări ulterioare („ex-post”) asupra modului în care Promotorul a respectat această legislație.

**Articolul 8 - Adrese de contact**

Comunicarea cu privire la prezentul contract de finanţare se va face menționând numărul şi titlul contractului de finanţare, utilizând următoarele date de contact:

* *Pentru Operator:*

**Fundaţia pentru Dezvoltarea Societăţii Civile**

Bd. Nerva Traian nr. 21, Sector 3, Bucureşti

Tel: +4021 310 01 81

Fax: +4021 310 01 80

E-mail: bilateral@fdsc.ro

Persoană de contact: *Vlad Dumitrescu – Senior Grants Officer*

* *Pentru Promotor*

**Denumirea organizației**

Adresă

Tel:

Fax:

Email:

Persoană de contact : Nume şi prenume - funcția în cadrul organizației

**Articolul 9 – Vizibilitate**

* 1. Orice material de promovare realizat în cadrul proiectului trebuie să conțină siglele și denumirile corecte ale Granturilor SEE şi Programului Fondul ONG în România. Siglele acestora vor fi plasate pe orice material de promovare produs și/sau pe suport electronic (inclusiv filme şi publicaţii electronice) şi menţionat în timpul evenimentelor publice care au legătură cu această finanțare.

Recomandăm inserarea următoarei formulări în cadrul materialelor realizate: "*Proiect realizat cu sprijinul financiar al Fondului ONG în România, program finanţat de Granturile SEE şi administrat de Fundația pentru Dezvoltarea Societății Civile*"*.*

Pentru fiecare mențiune a Fundației pentru Dezvoltarea Societății Civile, Granturilor SEE şi Fondului ONG în România în cadrul unui text postat online, pe portalurile aflate în administrare proprie, beneficiarul va include în mod obligatoriu ‘hyperlink’ către pagina fundației [www.fdsc.ro](http://www.fdsc.ro), către pagina [www.eeagrants.org](http://www.eeagrants.org) şi [www.fondong.fdsc.ro](http://www.fondong.fdsc.ro).

* 1. Toate materialele de promovare vor fi trimise spre aprobare, în format electronic, catre reprezentantul desemnat de Operator, cu cel puțin 3 zile lucrătoare înainte de a fi produse sau publicate/difuzate.
	2. Operatorul va verifica respectarea regulilor de publicitate/vizibilitate. Materialele vor putea fi produse sau publicate/difuzate numai după ce beneficiarul va primi, electronic, bunul de apariție/tipar din partea reprezentantului Operatorului.
	3. Persoana desemnată din partea Operatorului va primi informaţiile legate de proiect: rapoarte, invitaţii la diverse evenimente, materiale de promovare, etc. Promotorul se va consulta cu persoana de contact a Operatorului pentru orice problemă întâlnită în timpul implementării proiectului.
	4. Limba contractului de finanţare şi a tuturor comunicărilor scrise va fi română.
	5. Excepțiile de la aceste reguli sunt permise în măsura în care ele vor fi comunicate cu cel puţin 3 zile lucrătoare înaintea datei de publicare, tipărire sau difuzare a materialelor, dacă acestea nu afectează implementarea proiectelor și nu contravin principiilor ce asigură corectitudinea acestui program de finanțare.

## Articolul 10 - Modificări ale contractului de finanțare

* 1. Promotorul are obligaţia de a notifica Operatorul în scris (prin email, fax sau scrisoare recomandată) cu privire la modificările aduse contractului de finanţare şi motivele care au stat la baza lor în termen de 5 zile lucrătoare de la efectuarea lor în următoarele cazuri:
		1. când modificarea nu afectează scopul şi obiectivele Proiectului,
		2. când există realocări între liniile sau capitolele din cadrulbugetului,
		3. când modificarea se referă la schimbarea adresei şi schimbarea contului bancar.
	2. Orice modificare din cele enunțate la pct 10.1 va trebui să primească aprobarea în scris a Operatorului (prin email, fax sau scrisoare recomandată, după caz).
	3. Orice altă modificare faţă de cele menţionate mai sus, adusă contractului de finanţare sau anexelor sale trebuie făcută printr-un act adițional semnat de ambele părți. Solicitarea trebuie adresată în scris înainte de data la care se doreşte intrarea în vigoare a modificării (se recomandă o perioadă de cel puţin 5 zile lucrătoare).

10.4 O modificare nu poate avea scopul sau efectul de a produce în contractul de finanțare schimbări care ar pune în discuţie decizia de acordare a finanţării nerambursabile sau care ar fi contrare principiului tratamentului egal al solicitanţilor de finanțare. Suma maximă a finanţării nerambursabile menţionată în Articolul 3.1 din prezentul contract nu poate fi majorată.

## Articolul 11 - Extinderea şi suspendarea implementării proiectului

11.1 Perioada de implementare a proiectului este stabilită prin Articolul 2 din prezentul Contract. Promotorul trebuie să informeze Operatorul fără întârziere asupra oricăror condiţii sau circumstanţe în măsură să afecteze sau să întârzie implementarea proiectului. Promotorul poate solicita, cu cel puţin 5 zile lucrătoare înainte de sfârşitul perioadei de implementare a proiectului, extinderea acestei perioade. Solicitarea trebuie însoţită de toate dovezile necesare pentru luarea acesteia în considerare.

11.2 Operatorul poate solicita Promotorului suspendarea implementării întregului proiect sau a unei părţi a proiectului, dacă circumstanţele (îndeosebi forţa majoră) fac prea dificilă sau periculoasă continuarea acestuia.

11.3 Durata de implementare a Proiectului se va extinde cu o perioadă de timp echivalentă cu durata suspendării, fără a aduce atingere scopului general al proiectului.

## Articolul 12 - Încetarea contractului de finanțare şi forţa majoră

* 1. În situația în care contractul de finanţare *nu mai poate fi executat eficient* în vederea atingerii obiectivelor propuse în proiect, și dacă nu se poate ajunge la un acord asupra unei soluţii în acest sens prin negociere între părți cu respectarea prevederilor art. 10, în mod excepțional, părțile *pot înceta* contractul de finanțare, prin notificare scrisă cu 10 zile calendaristice înainte de data la care se doreşte încetarea contractului.

 Astfel:

* + 1. Dacă suma care a fost înaintată ca avans pentru implementarea proiectului a fost ***complet neutilizată,*** părțile pot decide încetarea contractului de finanțare *fără nicio obligație de raportare*.

În afara *rambursării integrale* a sumei primite ca avans se vor adăuga *penalități* pentru neutilizarea sumei pentru scopul în care a fost inițial atribuită în cuantum de 0,3% pe zi.

Penalitățile se vor aplica după 20 de zile calendaristice de la data emiterii deciziei de încetare a contractului de finanţare.

* + 1. Dacă suma care a fost înaintată ca avans pentru implementarea proiectului a fost ***parțial utilizată,*** Promotorul va avea dreptul la plata finanţării nerambursabile **numai** pentru acea parte a proiectului care a fost implementată, proportional cu activitățile desfășurate până la momentul notificării, excluzând costurile legate de angajamentele curente care se vor implementa după încetare.c

Promotorul va înainta un raport final pentru perioada corespunzătoare în termen de maxim 7 zile calendaristice de la data emiterii deciziei de încetare a contractului de finanţare.uFinanțatorul poate respinge costurile considerate nejustificate și pentru care nu se poate face dovada implementării corespunzatoare în interesul proiectului.

Suma de bani rămasă neutilizată va fi restituită în termen de 10 zile calendaristice de la emiterea adresei de informare privind analiza raportului final, iar în caz contrar se vor aplica penalități de 0,3 % pe zi din suma datorată.

12.2 Cu toate acestea, în cazul *încetării* contractului de finanțare *din culpa Promotorului*, Operatorul *poate cere restituirea parţială* sau *integrală* a sumelor deja plătite din finanţarea nerambursabilă, proporţional cu gravitatea faptelor în cauză şi după ce i s-a permis Promotorului să transmită observaţiile sale.

12.3 Contractul de finanţare poate *înceta automat* prin decizia Operatorului dacă nu s-a efectuat nicio plată în termen de 20 de zile calendaristice de la data încasării avansului conform art. 4.1.

În afara *rambursării integrale* a sumei primite ca avans se vor adăuga *penalități* pentru neutilizarea sumei pentru scopul în care a fost inițial atribuită în cuantum de 0,3% pe zi.

Penalitățile se vor aplica după 20 de zile calendaristice de la primirea fondurilor alocate implementării proiectului finanțat.

* 1. Prin forţă majoră se înţelege acel eveniment imprevizibil, insurmontabil şi imposibil de înlăturat, independent de voinţa părţilor, intervenit după data semnării Contractului, care împiedică executarea în tot sau în parte a Contractului şi care exonerează de răspundere partea care o invocă. Pot constitui cauze de forţă majoră evenimente cum ar fi: calamităţile naturale (cutremure, inundaţii, alunecări de teren), război, revoluţie, embargo etc.
	2. Partea care invocă forţa majoră are obligaţia de a notifica celeilalte părţi cazul de forţă majoră, în termen de 5 zile calendaristice de la data apariţiei acesteia şi de a o dovedi, în termen de cel mult 10 zile calendaristice. De asemenea, are obligaţia de a comunica data încetării cazului de forţă majoră, în termen de 3 zile calendaristice.
	3. Părţile au obligaţia de a lua orice măsuri care le stau la dispoziţie în vederea limitării consecinţelor acţiunii forţei majore. Dacă partea care invocă forţa majoră nu procedează la notificarea începerii şi încetării cazului de forţa majoră, în condiţiile şi termenele prevăzute, va suporta toate daunele provocate celeilalte părţi prin lipsa de notificare.
	4. Executarea Contractului *va fi suspendată* de la data apariţiei cazului de forţă majoră pe perioada de acţiune a acesteia, fără a prejudicia drepturile ce se cuvin părţilor.
	5. În cazul în care forţa majoră şi/sau efectele acesteia obligă la *suspendarea* executării prezentului Contract pe o perioadă mai mare de 10 de zile calendaristice, părţile se vor întâlni într-un termen de cel mult 3 zile calendaristice de la expirarea acestei perioade, pentru a conveni asupra modului de continuare, modificare sau reziliere a Contractului.

## Articolul 13 - Restituirea finanţării nerambursabile

* 1. Promotorul se angajează să ramburseze Operatorului orice sume plătite în plus faţă de suma finală datorată, în termen de 10 de zile calendaristice de la primirea unei solicitări în acest sens, exceptând situația prevăzută la articolul 12.1.1.
	2. Dacă Promotorul nu va reuşi să ramburseze astfel de sume până la data limită stabilită de Operator, acesta din urmă poate să majoreze sumele datorate adăugând majorări de întârziere de 0,3% pe zi. Majorările de întârziere se aplică pe perioada cuprinsă între data expirării termenului limită fixat de Operator (exclusiv) şi data plăţii efective (inclusiv). Orice plăţi parţiale vor acoperi în primul rând majorările astfel stabilite.
	3. Sumele care vor trebui rambursate Operatorului pot fi scăzute din sumele de orice fel cuvenite Promotorului.
	4. Taxele bancare apărute la rambursarea sumelor datorate Operatorului vor fi **exclusiv** în sarcina Promotorului.

## Articolul 14 - Răspundere

* 1. Operatorul, Oficiul Mecanismului Financiar SEE, reprezentantii şi angajaţii lor nu pot fi facuti raspunzatori de eventualele prejudicii de orice natura produse de Promotorul beneficiar al fondurilor, sau de orice alta terţă parte aflată în legătură directă sau indirectă cu acest contract.
	2. Operatorul nu poate fi făcut răspunzător, sub nici un motiv şi în niciun fel de circumstanţe, de prejudiciile materiale sau morale suportate de personalul Promotorului sau bunurile aflate în proprietatea sa în timpul executării contractului de finanţare. De aceea, nu pot fi acceptate solicitări privind compensarea sau mărirea plăţilor în legătură cu astfel de prejudicii materiale sau morale.
	3. Promotorul răspunde în mod individual faţă de terţi, inclusiv în cazul prejudiciilor materiale sau morale de orice natură suportate de aceştia în timpul executării contractului de finanţare. Promotorul va exclude răspunderea Operatorului în orice situaţie legată de pretenţii sau acţiuni rezultate din încălcarea reglementărilor legale de către Promotor sau personalul acestuia sau persoanele pentru care sunt responsabili membrii personalului Promotorului, sau din încălcarea drepturilor unei terţe părţi.

**Articolul 15** - **Arhivarea documentelor**

* 1. Promotorul și/sau partenerii au obligația de arhivare a documentelor aferente implementării proiectului timp de cel puţin cinci ani de la data aprobării raportului final de Finanţator.
	2. Promotorul va permite Operatorului, Oficiului Mecanismului Financiar SEE, oricărui organism abilitat potrivit legii, precum şi reprezentanţilor acestora să verifice, prin furnizare de documente sau prin inspecţii la faţa locului, modul de executare a contractului şi de implementare a proiectului şi să realizeze, dacă este necesar, un audit complet pe baza documentelor justificative, a documentelor de înregistrare în contabilitate şi a oricăror alte documente relevante pentru contractul de finanţare.

**Articolul 16 – Protecția datelor cu caracter personal**

Operatorul se obligă să păstreze confidenţialitatea datelor personale colectate care decurg sau în legătură cu prezentul contract de finanțare, conform Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date.

Operatorul este înscris în Registrul de evidenţă a prelucrărilor de date cu caracter personal sub numărul 27317.

## Articolul 17 - Conflictul de interese

* 1. Promotorul îşi asumă obligaţia să ia toate măsurile necesare pentru a evita şi a pune capăt oricărei situaţii de conflict de interese care ar putea compromite implementarea imparţială şi obiectivă a acestui contract de finanţare nerambursabilă.
	2. Conflictul de interese poate interveni îndeosebi din motive care implică interese economice, afinități politice sau naționale, legături de familie sau emoţionale, sau orice alte legături sau interese comune. Orice conflict de interese care poate apărea în timpul implementării acestui contract trebuie să fie notificat deîndată, în scris, către Operator.

**Articolul 18 – Confidențialitate**

Promotorul şi partenerii acestuia se obligă să păstreze confidenţialitatea oricărui document, oricărei informaţii sau oricărui alt material comunicat lor sub clauză de confidenţialitate, cel puţin cinci ani de la data aprobării raportului final de către Operator sau dacă perioada prevăzută de legislaţia românească este mai mare, se va aplica aceasta.

**Articolul 19 – Legea aplicabilă și soluționarea litigiilor**

* 1. Litigiile decurgând din prezentul contract, inclusiv cele referitoare la validitatea, interpretarea, executarea sau desfiinţarea lui vor fi soluţionate pe cale amiabilă.
	2. Dacă litigiile nu vor fi putea fi soluţionate pe cale amiabilă ele vor fi înaintate instanţei de la sediul Opertorului.
	3. Legea care se aplică este legea română.

**Articolul 20 – Anexe**

Următoarele documente sunt anexate acestor Condiţii Speciale şi reprezintă parte integrantă a contractului de finanţare:

***Anexa I:*** Formular Cerere de finanţare Număr de referinţă

***Anexa II:***  Cerere de plată standard

***Anexa III:*** Raport final tehnic și financiar şi Ghid orientativ de întocmire a raportului financiar

Încheiat în două exemplare originale în limba română, câte un original pentru fiecare parte semnatară.

|  |  |
| --- | --- |
| *[Denumire organizație]* | ***Fundaţia pentru Dezvoltarea Societăţii Civile*** |
| *[Nume şi prenume]* | *Ionuţ Eugen Sibian* |
| *[Titlul persoanei autorizate să semneze]**[Semnătură şi ștampilă]* | *Director executiv**[Semnătură şi ştampilă]* |
| *[Dată]* | *[Dată]* |

1. <http://ec.europa.eu/budget/contracts_grants/info_contracts/inforeuro/inforeuro_en.cfm> [↑](#footnote-ref-1)